# Ането

### от Уикипедия, свободната енциклопедия

Южните склонове на Ането

Ането (на испански Pico Aneto) е най-високият връх в Пиренеите. Висок е 3403 м. Разположен е на територията на испанската провинция Уеска в северен Арагон. Ането формира най-южната част на планинския масив Маладета.

Първото изкачване на Ането е направено през юли 1842 г. от Платон де Чихачов (бивш руски офицер, живеещ в Лондон), придружаван от гидовете Пиер Санио дьо Люз, Люшоне Бернар Аразо, Пиер Редоне, и норманския ботаник Албер дьо Франквил с неговия гид Жан Сор. На 18 юли те започват похода си от Хоспис де Франс, минават през прохода Бенаск и прекарват нощта в заслона Ла Ренклуза, тогава проста дъсчена конструкция, а днес голям планински приют.

На следващия ден групата прекосява пътя до прохода Алба, но загубва пътя си при южния склон, близо до езерото Грегеня. По-късно през деня, на ръба на силите си шестимата се подслоняват в хижа край долината Валибиерна. На утрото на 20 юли потеглят към прохода Короне. Въпреки страха си от пукнатините, решават да минат по ледника, за да достигнат върха. Изкатерват широкото едва няколко метра било, наречено от Франквил „Моста на Мохамед“ и когато достигат върха струпват камъни и оставят бутилка с имената на шестимата.

Първото зимно изкачване на Ането е направено на 1 март 1878 от Роже дьо Монт, Б. Куреж и Б. и В. Паже.

| Тази страница, частично или изцяло, представлява превод на страницата Aneto от сайта http://en.wikipedia.org. Оригиналната страница, както и този превод, са защитени от Лиценза за свободна документация на ГНУ. Прегледайте историята на редакциите на оригиналната страница, за да видите списъка на съавторите.

Взето от „http://bg.wikipedia.org../../../%D0%B0/%D0%BD/%D0%B5/%D0%90%D0%BD%D0%B5%D1%82%D0%BE.html“.

Категории: Върхове | География на Испания

##### Views

- Статия
- Беседа
- Текуща версия

##### Търсене

##### На други езици

- Aragonés
- Català
- Česky
- Deutsch
- English
- Español
- Euskara
- Suomi
- Français
- Ido
- 日本語
- Nederlands
- Polski
- Português
- Slovenčina
- Türkçe
- Українська
- 中文